Lophocaterinae

Lophocaterinae er en underfamilie av gnagbiller som lever i død ved, på råtnende plantedeler, i lagrede matvarer eller på sopp. Larvene er rovdyr. 


== Utseende ==
Små til middelsstore (3 – 15 mm) biller, snaue og som oftest noe blanke, mørke på farge, av og til metallglinsende. Kroppsformen er mer eller mindre avlang og flat. Hodet er temmelig stort og bredt, med små fasettøyne som sitter langt fram på hodet og kraftige, fremoverrettede kjever. Antennene er 10- eller 11-leddete med en svak, tre-leddet kølle. Brystskjoldet (pronotum) varierer sterkt i form, men framhjørnene er nesten alltid i alle fall litt fremskytende. Hos de brede og flate artene når gjerne framhjørnene like langt fram som hodet. Sidekantene er mer eller mindre bredt avsatt. Dekkvingene er sterkt punktert, og har ofte opphøyde lengdelister. Hos noen arter dekker de ikke hele bakkroppen, men er tvert avkuttet. Beina er slanke og forholdsvis korte, med fem-leddete føtter. Larvene er sylindriske, tynnhudete, marklignende, lyse på farge. Framkropp (thorax) leddene har tydelige, mørke ryggplater (tergitter), hodekapselen er også mørk.


== Levevis ==
Man regner med at larvene til disse billene er rovdyr, og de kan finnes i mange ulike habitater. De har svært kraftige kjever og kan gnage ganger i ganske hard ved eller andre materialer. De finnes i død vegetasjon, død ved, i sopp (særlig poresopper), også noen arter på tørre, lagrede matvarer. Disse billene er brede og flate og når de klekkes etterlater de seg karakteristiske, flate flygehull (som en myntinnkast-slisse lagt på siden). I dag er de utryddingstruet fordi moderne skogbruk har ødelagt de fleste av deres levesteder.


== Systematisk inndeling ==

Ordenen biller, Coleoptera
Underordenen Polyphaga
Gruppen (infraorden) Cucujiformia
Overfamilien gnag- og maurbiller, Cleroidea
Familien gnagbiller, Trogossitidae (=Ostomidae)
Underfamilien Lophocaterinae Crowson, 1964 - noen ganger regnet som en egen familie
Gruppen Ancyronini
Slekten Afrocyrona Kolíbáč, 2007 - 2 arter
Slekten Ancyrona Reitter, 1876 - 10 arter
Slekten Grynoma Sharp, 1877 - 11 arter
Slekten Leptonyxa Reitter, 1876 - 9 arter
Slekten Neaspis Pascoe, 1872 - 5 arter
Gruppen Decamerini - ofte regnet som en egen underfamilie
Slekten Antixoon Gorham, 1886 - 2 arter
Slekten Decamerus Solier, 1849 - én art
Slekten Diontolobus Solier, 1849 - 5 beskrevne og flere ubeskrevne arter
Gruppen Lophocaterini
Slekten Eronyxa Reitter, 1876 - 5 arter
Slekten Grynocharina Reitter, 1877 - én art
Slekten Grynocharis Thomson, 1859 - 4 arter, i Norge:
eikegnagbille Grynocharis oblonga (Linnaeus, 1758)
Slekten Indopeltis Crowson, 1966 - én art
Slekten Lophocateres Olliff, 1883 - én art
Slekten Lycoptis Casey, 1890 - én art
Slekten Peltonyxa Reitter, 1876 - 3 arter
Slekten Promanus Sharp, 1877 - 3 arter
Slekten Trichocateres Kolibáč, 2010 - én art
Slekten †Cretamerus Peris Kolibáč & Delclós, 2013 - én fossil art
Slekten †Promanodes  Kolibáč, Schmied, Wappler & Kubisz, 2010 - 2 fossile arter
Slekten †Sinosoronia Zhang, 1992 - én fossil art
Slekten †Yixianteres Yu et al., 2015 - én fossil art
Slekten Antilipeltis Lawrence, Leschen & Slipinski, 2014 - 6 arter


== Referanser ==


== Kilder ==


== Eksterne lenker ==
(en) Lophocaterinae hos Fossilworks 
(en) Lophocaterinae hos ITIS 
(en) Lophocaterinae hos NCBI 
(en) Kategori:Lophocaterinae – bilder, video eller lyd på Wikimedia Commons